钦定古今图书集成/明伦汇编/人事典/第069卷 > 说苑 > 《贵德》
## 钦定古今图书集成/明伦汇编/人事典/第069卷 > 说苑 > 《贵德》

楚王问庄辛曰：“君子之行奈何？”庄辛对曰：“居不为垣
墙，人莫能毁伤；行不从周卫，人不能暴害。此君子之
行也。”楚王复问：“君子之富奈何？”对曰：“君子之富，假贷
人不德也，不责也；其食饮人不使也，不役也；亲戚爱
之，众人喜之；不肖者事之，皆欲其寿乐而不伤于患。
此君子之富也。”楚王曰：“善。”